Diari Oficial de la Generalitat Valenciana


Sumari del DOGV 3263, del 12-06-1998 (1998/4369)

RESOLUCIÓ de 25 de maig de 1998 del Director General d'Investigació, Desenvolupament Tecnològic y Sanitat Vegetal per la qual se modifica la Resolució de 31 de juliol de 1997, del director general d'Investigació, Desenvolupament Tecnològic i Sanitat Vegetal, per la qual s'estableixen les normes per a la producció integrada de cítrics, en l'àmbit de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1998/05/25/(1)/dof/vci/html**

### Dades del document

Número de DOGV
:   3263

Data del DOGV
:   12-06-1998

Secció del DOGV
:   I. DISPOSICIONS GENERALS

Número del document
:   1998/4369


Data del document
:   25-05-1998

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

RESOLUCIÓ de 25 de maig de 1998 del Director General d'Investigació, Desenvolupament Tecnològic y Sanitat Vegetal per la qual se modifica la Resolució de 31 de juliol de 1997, del director general d'Investigació, Desenvolupament Tecnològic i Sanitat Vegetal, per la qual s'estableixen les normes per a la producció integrada de cítrics, en l'àmbit de la Comunitat Valenciana. [1998/4369]
  
En posar en pràctica allò que s'estableix en la Resolució de 31 de juliol de 1997, del director general d'Investigació, Desenvolupament Tecnològic i Sanitat Vegetal, per la qual s'estableixen les normes per a la producció integrada de cítrics, s'han observat algunes disfuncions que cal solucionar per mitjà de les modificacions següents:
  
- El primer paràgraf de l'apartat corresponent a fitoreguladors, dins de la "norma estricta o prohibició", queda redactat en els termes següents:
  
«Es prohibeix la utilització de compostos amb activitat en la regulació del desenvolupament, llevat de l'àcid gibberèl·lic per a la coagulació de les varietats improductives, la regulació de la floració i el control d'alteracions de l'escorça del fruit, sempre que l'aplicació es realitze a una dosi inferior als 10 mg/l de p.a. i 45 dies abans de la recol·lecció. Tambén se n'exceptua l'ús de l'àcid 2,4-diclorofenoxiacètic (2,4-D), a la dosi màxima de 15 mg/l de p.a., per reduir l'abscissió del fruit madur, sempre que s'aplique abans del 21 de desembre i transcórrega un mínim de 90 dies fins a la recol·lecció. Es permet també la utilització d'altres auxines de síntesi per augmentar el tamany del fruit, sempre que la dosificació no supere els 50 mg/l de p.a. i se n'efectue el tractament abans del final de juny en varietats extraprimerenques, abans del 15 d'agost en la varietat Fortune, i abans del 15 de juliol per a la resta de les varietats sense haver fruits madurs a l'arbre."
  
- L'annex XVIII, «Herbicides autoritzats per al control de males herbes en cítrics», queda com segueix:
  
Bromacil
  
Diuron
  
Diquat
  
Fluroxipir
  
Glifosat
  
Napropamida
  
Norflurazona
  
Oxifluorfé
  
Paraquat
  
Pendimetalina
  
Simazina
  
Sulfosat
  
Terbacil
  
Terbutrina
  
Tiazopir
  
Trifluralina
  
i les seues barreges.
  
- En l'annex XIX s'efectuaran les modificacions següents:
  
En la plaga «àcar roig» el «criteri d'intervenció recomanat» se substitueix per «no tractar quan haja més d'un 30% de fulles amb fitoseids. Si n'hi ha menys del 30%, tractar quan:
  
hi haja més del 20% de fulles ocupades per P. citri (època crítica agost-octubre)
  
o més del 80% de fulles amb P. citri (la resta de l'any)».
  
En la plaga «aranya roja», als plaguicides indicats en la columna de "control químic" s'afegiran "fenbutestan, fenazaquin, tebufenpirad i propargita, només abans de floració i únicament en clementiner".
  
A la nota final de l'annex s'hi afegirà: "T: producte tolerat, encara que no recomanat".
  
- En l'apartat corresponent a PRÀCTICA: REG, dins de la "RECOMANACIÓ", el primer paràgraf queda redactat com segueix:
  
«Es recomana, si això és possible, no utilitzar aigües per al reg la conductivitat de les quals supere 3 mil·lisiemens/cm, amb un RAS (relació d'adsorció de sodi) superior a 9, o amb una concentració d'ions clorur que excedisca de 10 meq/l. Tampoc és convenient utilitzar aigües amb concentracions de bor superiors a 0,75 mg/l.»
  
- En l'annex VI «Càlcul de les necessitats d'aigua en el reg localitzat», el coeficient de cultiu Kc queda definit com segueix:
  
Kc = 0,046 + (0,0089 . PAS)
  
- En l'annex XI «Aportació de nitrogen per l'aigua de reg», la fórmula per a calcular aquesta quantitat queda com segueix:
  
 [NO-3] x Vr x 22,6
  
Kgs. N/Ha = \_\_\_\_\_\_\_\_\_\_\_\_\_\_\_\_\_\_\_\_ x F
  
 100.000


Còpia Permalink ELI